

**Grad Korčula**, Trg Antuna i Stjepana Radića 1, 20260 Korčula, OIB: 92770362982, zastupan po gradonačelniku Andriji Fabrisu, s jedne strane,

i

***naziv poduzetnika****, adresa i OIB* (u daljnjem tekstu: poduzetnik) zastupan po (ime i prezime direktora ako je tvrtka), s druge strane (u daljnjem tekstu: strane),

zaključili su dana \_\_\_\_\_\_\_\_\_\_\_\_\_godine sljedeći

**U G O V O R**

**o sufinanciranju troškova sudjelovanja poduzetnika na domaćim i inozemnim sajmovima**

**Predmet**

**Članak 1.**

1.1. Predmet ovog Ugovora je dodjela bespovratnih sredstava od strane Grada Korčule za sufinanciranje troškova sudjelovanja poduzetnika na *naziv sajma, vrijeme održavanja sajma, mjesto održavanja sajma*.

1.2. Poduzetnik prihvaća bespovratna sredstva i preuzima provedbu sudjelovanja na sajmu na vlastitu odgovornost.

**Provedba i financijsko razdoblje operacije**

**Članak 2.**

2.1. Ovaj Ugovor stupa na snagu s datumom kada ga potpiše posljednja strana, te ostaje na snazi do izvršenja svih obaveza ugovornih strana.

2.2. Prihvatljivo vrijeme održavanja sajmova, kao i datuma dokumenata (računa, putnih obračuna, ugovora i sl.) kojima se dokazuje nastanak troškova sudjelovanja na sajmovima je od 20.07.2015 do 30.06.2016.

2.3. Zahtjev za nadoknadom sredstava podnosi najkasnije 7 dana od dana završetka održavanja sajma a najkasnije 07. srpnja 2016.

2.4. Prihvatljivo vrijeme isplate bespovratnih sredstava temeljem zahtjeva za nadoknadu sredstava započinje datumom stupanja ovog Ugovora na snagu i završava najkasnije 19. srpnja 2016. godine.

**Iznos bespovratnih sredstava, postotak sufinanciranja i uređenje plaćanja**

**Članak 3.**

3.1. Ukupni prihvatljivi troškovi se procjenjuju na <… HRK>, kao što je utvrđeno u Prilogu "JP sajmovi GKPP".

3.2. Grad Korčula dodjeljuje bespovratna sredstva od <…HRK> što je najviši mogući iznos sufinanciranja ukupno procijenjenih prihvatljivih troškova utvrđenih u točki 3.1. Bespovratna sredstva potječu iz Europskog socijalnog fonda i Državnog proračuna Republike Hrvatske.

Konačni iznos bespovratnih sredstava koji će isplatiti Grad Korčula utvrđuje se u skladu s člankom 5. ovog Ugovora.

3.3. Korisnik se obvezuje osigurati plaćanja iz vlastitih izvora kako bi pokrio troškove, koji nisu pokriveni bespovratnim sredstvima ili bilo kojim njihovim dijelom.

3.4. Poduzetnik je razumio i slaže se da je ovlašten zahtjev za nadoknadu sredstava podnijeti po metodi nadoknada tj. samo za prethodno nastale i podmirene troškove sudjelovanja poduzetnika na sajmu.

**Prihvatljivi i neprihvatljivi troškovi**

**Članak 4.**

4.1. Prihvatljivi troškovi su:

* trošak kotizacije za sudjelovanje na sajmu,
* trošak najma štanda,
* trošak smještaja do kategorije tri zvjezdice,
* troškovi prijevoza i cestarina (kod prijevoza vlakom i zrakoplovom prihvatljiv je trošak za kartu ekonomske klase, a kod prijevoza vozilom prihvatljiv je iznos od 2 kn po kilometru, prihvatljivi su i troškovi plovila, autoputa, mostarina i tunelarina),
* troškovi dnevnica do iznosa maksimalne neoporezive dnevnice definirane Pravilnikom o porezu na dohodak,
* koji su nastali u razdoblju od 20. srpnja 2015. do 30. lipnja 2016.

4.2. Neprihvatljivi troškovi su:

* troškovi nastali prije 20. srpnja 2015. i nakon 30. lipnja 2016.,
* PDV koji je povrativ,
* troškovi hrane, pića i cateringa,

svi ostali troškovi koji nisu vezani isključivo uz nastup na sajmu.

4.3. Prihvatljivi dokumenti za dokazivanje nastanka i plaćanja troškova su preslike sljedećih dokumenata:

* putni nalog i putni obračun,
* isprave kojima se dokazuju izdaci u putnom nalogu i obračunu (računi za cestarinu/tunelarinu/mostarinu i sl.)/račun za noćenje/evidencija korištenja vozila (privatno vozilo)/putni radni list sa naznačenom prosječnom potrošnjom (službeno vozilo)/putna karta/potvrda prijevoznika,
* ugovor o pružanju usluga (pravna/fizička osoba)/račun,
* dokument plaćanja troška: bankovni izvod/blagajnički izvještaj/isplatnica
* fotografija štanda na sajmu sa prikazanim elementima vidljivosti sukladno članku 8.1.

4.4. Svi dokumenti iz članka 4.3. moraju glasiti na poduzetnika.

**Zahtjev za nadoknadom sredstava**

**Članak 5.**

5.1. Zahtjev za nadoknadom sredstava podnosi se 7 dana od dana završetka održavanja sajma a najkasnije 07. srpnja .2016. kako bi Grad Korčula nadoknadio prihvatljive troškove.

5.2. Zahtjev za nadoknadu sredstava (obrazac "ZNS sajmovi GKPP" s obveznom dokumentacijom) podnosi se:

* preporučeno putem pošte na adresu Grad Korčula, 20260 Korčula, Trg Antuna i Stjepana Radića 1, s naznakom **„Zahtjev za nadoknadom troškova sudjelovanja poduzetnika na domaćim i inozemnim sajmovima“**. Vanjska omotnica mora sadržavati puno ime i adresu podnositelja prijave s vidljivim datumom predaje pošiljke u poštanski ured. Datum predaje pošiljke u poštanski ured na vanjskoj omotnici smatrat će se trenutkom podnošenja zahtjeva za nadoknadom sredstava,
* ili u zatvorenoj omotnici neposredno u pisarnicu Grada Korčule, 20260 Korčula, Trg Antuna i Stjepana Radića 1, s naznakom **„Zahtjev za nadoknadom troškova sudjelovanja poduzetnika na domaćim i inozemnim sajmovima“**. Na poleđini omotnice treba naznačiti naziv i adresu prijavitelja. Ovjereno vrijeme primitka na vanjskoj omotnici smatrat će se trenutkom podnošenja zahtjeva za nadoknadom sredstava.

5.3. Uz zahtjev za nadoknadu sredstava poduzetnik je dužan priložiti i dokaze o stvarno nastalim i plaćenim troškovima kako je definirano člankom 4.3. ovoga Ugovora.

5.4. Dokaz sudjelovanja poduzetnika na sajmu(račun za kotizaciju ili ovjerena potvrda o sudjelovanju poduzetnika izdana od organizatora sajma) i fotografija sa vidljivim elementima informiranja vidljivosti prema čl. 8 Ugovora uvjet su za odobrenje zahtjeva za nadoknadu sredstava.

5.5. Grad Korčula zadržava pravo da, elektroničkom poštom i telefonski, zatraži dodatnu dokumentaciju ili pojašnjenje neke stavke troška. Ukoliko se poduzetnik ne odazove do roka za donošenje odluke o prihvaćanju zahtjeva za nadoknadu, sporni trošak neće biti prihvaćen.

5.6. Grad Korčula odlučiti će o prihvaćanju Zahtjeva za nadoknadu u roku od 15 radnih dana od dana zaprimanja zahtjeva za nadoknadom.

5.7. Odobrena sredstva biti će isplaćena na račun: IBAN, Vlasnik računa=tvrtka, obrt ili OPG.

**Ostali uvjeti**

**Članak 6.**

6.1. Poduzetnik je razumio i potvrđuje da će sve dokumente vezane uz predmet ovog Ugovora, posebno dokumente iz članka 4. ovog Ugovora čuvati u svom knjigovodstvu najmanje 5 godina od završetka prihvatljivog vremena isplate bespovratnih sredstava iz članka 2. točke 2.3. ovog Ugovora, te da će ih po potrebi dostaviti Gradu Korčuli. Ukoliko se poduzetnik u navedenom roku ne odazove pozivu na dostavu i Grad Korčula radi toga pretrpi štetu, poduzetnik je dužan nastalu štetu nadoknaditi Gradu Korčuli i to do iznosa sufinanciranja definiranoga u članku 3. točki 3.2. ovog Ugovora.

6.2. Grad Korčula se ni pod kojim okolnostima niti iz bilo kojeg razloga ne smatra odgovornim u slučaju ikakve štete ili ozljede koju tijekom provedbe predmeta ovog Ugovora ili kao posljedicu predmeta Ugovora pretrpi osoblje, imovina poduzetnika ili treća strana. Grad Korčula neće prihvatiti nikakav zahtjev poduzetnika za naknadu ili povećanja iznosa plaćanja u vezi s takvom štetom ili ozljedom.

6.3. Ugovor se na zahtjev svake od strana može izmijeniti i/ili dopuniti dodatkom Ugovoru pod uvjetom da se ne dovodi u pitanje odluka o sufinanciranju ili postupanje u skladu s načelom jednakog postupanja.

**Raskid Ugovora**

**Članak 7.**

7.1. Ugovorne strane mogu sporazumno raskinuti ovaj Ugovor, o čemu mora biti sačinjen pisani sporazum o raskidu Ugovora.

7.2. Grad Korčula može raskinuti ovaj Ugovor jednostrano, obavještavajući o tome drugu ugovornu stranu 7 dana unaprijed, a bez plaćanja naknade bilo koje vrste ukoliko:

* poduzetnik bez opravdanog razloga ne ispuni bilo koju od obveza koje je preuzeo i nakon što je u pisanom obliku dobio opomenu kojom se traži da ispuni obveze i nastavi ih ne ispunjavati, odnosno ne dostavi zadovoljavajuće objašnjenje o razlozima neispunjavanja obveza,
* se nad poduzetnikom otvori stečajni postupak ili započne postupak likvidacije, ili ako njegovim poslovima upravlja sud, ili ako je sklopio sporazum s vjerovnicima, ako je obustavio poslovne aktivnosti, ako je predmetom sudskih postupaka zbog navedenih aktivnosti ili je u analognoj situaciji koja proizlazi iz sličnog postupka predviđenog nacionalnim zakonodavstvom ili propisima zemlje.

7.3. U slučaju raskida ovog Ugovora, poduzetnik nema pravo na isplatu bespovratnih sredstava.

7.4. Ovaj se Ugovor automatski raskida ako temeljem njega, a zbog propusta poduzetnika nije došlo ni do kakve isplate tijekom prihvatljivog vremena isplate bespovratnih sredstava iz članka 2. točke 2.3. ovog Ugovora.

7.5. Na ovaj se Ugovor primjenjuje pravo Republike Hrvatske.

**Vidljivost**

**Članak 8.**

8.1. Korisnik bespovratne potpore dužan je o vlastitom trošku istaknuti na vidljivom mjestu informaciju da je za provedbu sudjelovanje na sajmu ostvario bespovratna sredstva Europske unije u skladu sa Uputama za korisnike sredstava: Informiranje i vidljivost projekata financiranih iz strukturnih i Kohezijskog fonda 2007. – 2013.

**Potpore male vrijednosti[[1]](#footnote-1)**

**Članak 9.**

9.1. Poduzetnik je obaviješten i razumije da predviđeni iznos potpore iz članka 3. točke 3.2. ovog Ugovora predstavlja potporu male vrijednosti sukladno:

- UREDBI KOMISIJE (EU) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore,

**-** UREDBI KOMISIJE (EU) br. 717/2014 od 27. lipnja 2014. o primjeni članaka 107. i 108. Ugovora o funkcioniranju Europske unije de minimis potpore u sektoru ribarstva i akvakulture,

- UREDBI KOMISIJE (EU) br. 1408/2013 od 18. prosinca 2013. primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru.

**Prilozi**

**Članak 10.**

10.1. Sljedeći priloženi dokumenti čine sastavni dio ovog Ugovora:

* Prilog I: prijava i proračun sajma u obrascu: JP sajmovi GKPP
* Prilog II: Obrazac ZNS sajmovi GKPP
* Prilog III: Izjava - de minimis potpore(u poljoprivrednom sektoru ili u sektoru ribarstva i akvakulture)

KLASA:

URBROJ:

Korčula,\_\_\_\_\_\_

Za Grad Korčulu: Poduzetnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Andrija Fabris, ing., gradonačelnik Ime, prezime

1. Ukupne potpore male vrijednosti u predmetnoj fiskalnoj godini te tijekom prethodne dvije fiskalne godine ne smiju

   biti veća od 200.000 EUR, 30.000 EUR u sektoru ribarstva i akvakulture, 15.000 EUR u poljoprivrednom sektoru. Izvor: http://eur-lex.europa.eu [↑](#footnote-ref-1)