|  |
| --- |
|  |
| **REPUBLIKA HRVATSKA** |
| **DUBROVAČKO-NERETVANSKA ŽUPANIJA ŽUPANIJA** |
| **GRAD KORČULA** |
| **Gradonačelnik** |

KLASA: 960-03/14-01/18

URBROJ: 2138/01-02-15-24

Korčula, 10. studenoga 2015.

Temeljem članka 74. st. 1. Točka 22 Statuta Grada Korčule („Službeni glasnik Grada Korčule br. 6/09,3/13,4/13- pročišćeni tekst i 5/14) u suradnji sa razvojnom agencijom KORA d.o.o. Korčula, objavljuje

**J A V N I P O Z I V**

**za sufinanciranje troškova sudjelovanja poduzetnika na domaćim i inozemnim sajmovima**

u sklopu provedbe projekta:

**HR.1.1.11-0463 - Grad Korčula prijatelj poduzetnika**

financiranog iz

Europskog socijalnog fonda - Operativni program „Razvoj ljudskih potencijala“ 2007. – 2013.

**1. PREDMET I TRAJANJE JAVNOG POZIVA**

Predmet ovog Javnog poziva je dodjela bespovratnih sredstava u sklopu provedbe projekta: HR.1.1.11-0463 - Grad Korčula prijatelj poduzetnika za sudjelovanje poduzetnika na domaćim i međunarodnim sajmovima.

Bespovratna sredstva poduzetnicima se dodjeljuju za sudjelovanja na domaćim i međunarodnim sajmovima za **razdoblje između 20. srpnja 2015 i 30. lipnja 2016. godine.**

Poziv se objavljuje na mrežnim stranicama Grada Korčule (www.korcula.hr), a prijave se zaprimaju isključivo od **16. studenoga 2015. do 31. svibnja 2016. godine.**

**2. CILJEVI I PRIORITETI JAVNOG POZIVA**

Prioritet ovog Javnog poziva je putem ciljane potpore za sufinanciranje troškova sudjelovanja na domaćim i inozemnim sajmovima poticati i promovirati poduzetništvo, jačati konkurentnost i učvrstiti pozicije mikro, malih i srednjih gospodarskih subjekata sa područja Grada Korčule na domaćim i inozemnim tržištima.

**3. IZNOS SREDSTAVA**

Davatelj potpore je Grad Korčula u sklopu provedbe projekta: HR.1.1.11-0463 - Grad Korčula prijatelj poduzetnika. U proračunu projekta planirano je ukupno 45.000,00 HRK za dodjelu bespovratnih potpora temeljem ovog Javnog poziva.

**4. KORISNICI KOJIMA JE JAVNI POZIV NAMJENJEN**

Ovaj Javni poziv namijenjen je mikro, malim i srednjim poduzetnicima (tvrtka, obrt ili OPG) sukladno Preporuci Komisije 2003/361/EC, od 6. svibnja 2003. vezana za definiranje mikro, malih i srednje velikih poduzeća[[1]](#footnote-1), sa sjedištem na području Grada Korčule.

**5. UVJETI ZA PODNOŠENJE PRIJAVE**

**Prijavu mogu podnijeti:**

Mikro, mali i srednji poduzetnici (tvrtka, obrt ili OPG):

* sa sjedištem na području Grada Korčule,
* koji ni po jednoj osnovi nisu dužnici prema Gradu Korčuli i tvrtki KTD Hober d.o.o.,
* koji nemaju evidentiran dug po osnovi javnih davanja o kojima službenu evidenciju vodi Porezna uprava.

**Obavezna dokumentacija za prijavu na javni poziv:**

* Ispunjen prijavni obrazac „JP sajmovi GKPP“.
* Dokaz o pravnom statusu podnositelja prijave na kojem je vidljiva:
  + adresa podnositelja prijave i
  + šifra djelatnosti prema NKD-u 2007

(izvadak iz sudskog ili obrtnog registra ili drugi jednako vrijedni dokument ovisno o pravnom statusu poduzetnika), ne stariji od 6 mjeseci od dana prijave na ovaj poziv.

* Potvrde Grada Korčule i KTD Hober d.o.o. da podnositelj prijave nije njihov dužnik ni po jednoj osnovi, ne starija od 30 dana od dana prijave na ovaj poziv.
* Potvrda nadležne Porezne uprave da podnositelj prijave nema evidentiran dug po osnovi javnih davanja, ne starija od 30 dana od dana prijave na ovaj poziv.
* Ispunjena „Izjava - de minimis potpore“, „Izjava - de minimis potpore u poljoprivrednom sektoru“ ili „Izjava - de minimis potpore u sektoru ribarstva i akvakulture“ ovisno o djelatnosti poduzetnika

**6. PRIHVATLJIVI I NEPRIHVATLJIVI TROŠKOVI**

Prihvatljivi troškovi sudjelovanja su:

* trošak kotizacije za sudjelovanje na sajmu,
* trošak najma štanda,
* trošak smještaja do kategorije tri zvjezdice,
* troškovi prijevoza i cestarina (kod prijevoza vlakom i zrakoplovom prihvatljiv je trošak za kartu ekonomske klase, a kod prijevoza vozilom prihvatljiv je iznos od 2 kn po kilometru, prihvatljivi su i troškovi plovila, autoputa, mostarina i tunelarina),
* troškovi dnevnica do iznosa maksimalne neoporezive dnevnice definirane Pravilnikom o porezu na dohodak,
* koji su nastali u razdoblju od 20. srpnja 2015. do 30. lipnja 2016.

Neprihvatljivi troškovi su:

* troškovi nastali prije 20. srpnja 2015. i nakon 30. lipnja 2016,
* PDV koji je povrativ,
* troškovi hrane, pića i cateringa,
* svi ostali nenavedeni troškovi

**7. IZNOSI I INTENZITET POTPORE**

U proračunu projekta planirano je ukupno 45.000,00 HRK za dodjelu bespovratnih potpora temeljem ovog Javnog poziva.

Grad Korčula sufinancirat će:

* do 60 % ukupnih prihvatljivihtroškova sudjelovanja poduzetnika na sajmovima,
* najviši iznos bespovratnih potpora ne može iznositi više od 6.000,00 HRK po poduzetniku.

Podnositelj prijave dužan je procijeniti ukupan iznos prihvatljivih troškova i ukupan iznos bespovratne potpore, te ih iskazati u proračunu prijavnog obrasca **"JP sajmovi GKPP"**.

Procijenjeni iznos bespovratne potpore sa obrasca **"JP sajmovi GKPP"** bit će najviši iznos bespovratne potpore koji će Grad Korčula isplatiti prijavitelju.

**8. NAČIN PODNOŠENJA PRIJAVE**

Prijava za dodjelu bespovratne potpore podnosi se putem prijavnog obrasca **"JP sajmovi GKPP"**. Uz ispunjeni prijavni obrazac "JP sajmovi GKPP" obavezno se podnosi i tražena dokumentacija. Dokumentacija se prilaže uz prijavni obrazac redoslijedom kako je navedeno u točki 5. ovog Javnog poziva.

Radi pravilne i učinkovite obrade, prijava (prijavni obrazac "JP sajmovi GKPP" s obveznom dokumentacijom) mora biti povezana (zaklamana) na način da čini jednu cjelinu sa svom obveznom dokumentacijom.

**Prijava (prijavni obrazac "JP sajmovi GKPP" s obveznom dokumentacijom) podnosi se:**

* **preporučeno putem pošte na adresu** Grad Korčula, 20260 Korčula, Trg Antuna i Stjepana Radića 1, s naznakom **„Prijava na Javni poziv za sufinanciranje troškova sudjelovanja poduzetnika na domaćim i inozemnim sajmovima“**. Vanjska omotnica mora sadržavati puno ime i adresu podnositelja prijave s vidljivim datumom predaje pošiljke u poštanski ured. Datum predaje pošiljke u poštanski ured na vanjskoj omotnici smatrat će se trenutkom podnošenja prijave na Javni poziv,
* **ili u zatvorenoj omotnici neposredno u pisarnicu Grada Korčule**, 20260 Korčula, Trg Antuna i Stjepana Radića 1, s naznakom **„Prijava na Javni poziv za sufinanciranje troškova sudjelovanja poduzetnika na domaćim i inozemnim sajmovima“**. Na poleđini omotnice treba naznačiti naziv i adresu prijavitelja. Ovjereno vrijeme primitka na vanjskoj omotnici smatrat će se trenutkom podnošenja prijave na Javni poziv.

**Rok za prijavu je od 16. studenoga 2015. do 31. svibnja 2016.**

Odluka o sufinanciranju troškova sudjelovanja poduzetnika na domaćim i inozemnim sajmovima donijet će se najkasnije 21 dan od dana zaprimanja prijave.

Prijave će se obrađivati kronološki prema vremenu zaprimanja. Sufinanciranje sudjelovanja poduzetnika na sajmovima financirati će se dok se ne iskoristi ukupni raspoloživi iznos od 45.000,00 HRK.

U roku od 8 dana od dana otvaranja prijava, rezultati će biti objavljeni na službenim stranicama Grada Korčule www.korcula.hr, a prijavitelji će o rezultatima biti obaviješteni poštom na adresu navedenu u prijavnom obrascu "JP sajmovi GKPP".

Poduzetnicima kojima budu odobrena bespovratna sredstva, ponudit će se potpisivanje Ugovora o sufinanciranju troškova sudjelovanja poduzetnika na domaćim i inozemnim sajmovima. Poduzetnik kojem je odobrena potpora, dužan je potpisati Ugovor o sufinanciranju troškova sudjelovanja poduzetnika na domaćim i inozemnim sajmovima.

Prijave poslane prije i nakon definiranog roka za prijavu neće biti uzete u razmatranje.

Prijave koje na vanjskoj omotnici ne budu imale oznaku datuma predaje u poštanski ured neće biti uzete u razmatranje.

**9.** **UTVRĐIVANJE KONAČNOG IZNOSA POTPORE I NAČIN ISPLATE**

Najkasnije u roku od 7 dana nakon završetka sudjelovanja poduzetnika na sajmu, poduzetnik je dužan predati Zahtjev za nadoknadu sredstava putem obrasca **"ZNS sajmovi GKPP"** kako bi mu Grad Korčula nadoknadio prihvatljive troškove.

Poduzetnik je u zahtjevu za nadoknadu sredstva dužan definirati ukupno nastale prihvatljive troškove kao i ukupan iznos zahtjeva za nadoknadom prihvatljivih troškova, te ih iskazati u proračunu prijavnog obrasca **"ZNS sajmovi GKPP".** Uz zahtjev za nadoknadu sredstava poduzetnik je dužan priložiti i dokaze o nastalim i plaćenim troškovima. Grad Korčula nadoknaditi će samo one prihvatljive troškove koju su plaćeni od strane poduzetnika.

Prihvatljivi dokumenti za dokazivanje nastanka i plaćanja troškova su preslike sljedećih dokumenata:

* putni nalog i putni obračun.

isprave kojima se dokazuju izdaci u putnom nalogu i obračunu (računi za cestarinu/tunelarinu/mostarinu i sl.)/Račun za noćenje/Evidencija korištenja vozila (privatno vozilo)/Putni radni list sa naznačenom prosječnom potrošnjom (službeno vozilo)/Putna karta/Potvrda prijevoznika,

* ugovor o pružanju usluga (pravna/fizička osoba)/račun,
* dokument plaćanja troška: bankovni izvod/blagajnički izvještaj/isplatnica.

**Dokaz sudjelovanja poduzetnika na sajmu (račun za kotizaciju ili ovjerena potvrda o sudjelovanju poduzetnika izdana od organizatora sajma) uvjet je za odobrenje zahtjeva za nadoknadu sredstava. U slučaju ne dostavljanja dokaza sudjelovanja poduzetnika na sajmu, zahtjev za nadoknadu sredstava bit će u cijelosti odbijen.**

Grad Korčula zadržava pravo da zatraži dodatnu dokumentaciju ili pojašnjenje neke stavke troška.

Ukoliko se poduzetnik ne odazove do roka za donošenje odluke o prihvaćanju zahtjeva za nadoknadu, sporni trošak neće biti prihvaćen.

Zahtjev za nadoknadu sredstava (obrazac "ZNS sajmovi GKPP" s obveznom dokumentacijom) podnosi se:

* preporučeno putem pošte na adresu Grad Korčula, 20260 Korčula, Trg Antuna i Stjepana Radića 1, s naznakom **„Zahtjev za nadoknadom troškova sudjelovanja poduzetnika na domaćim i inozemnim sajmovima“**. Vanjska omotnica mora sadržavati puno ime i adresu podnositelja prijave s vidljivim datumom predaje pošiljke u poštanski ured. Datum predaje pošiljke u poštanski ured na vanjskoj omotnici smatrat će se trenutkom podnošenja prijave na Javni poziv,
* ili u zatvorenoj omotnici neposredno u pisarnicu Grada Korčule, 20260 Korčula, Trg Antuna i Stjepana Radića 1, s naznakom **„Zahtjev za nadoknadom troškova sudjelovanja poduzetnika na domaćim i inozemnim sajmovima“**. Na poleđini omotnice treba naznačiti naziv i adresu prijavitelja. Ovjereno vrijeme primitka na vanjskoj omotnici smatrat će se trenutkom podnošenja prijave na Javni poziv.

Grad Korčula odlučit će o prihvaćanju zahtjeva za nadoknadu u roku od 15 radnih dana od dana njegovog zaprimanja. Sredstva prihvaćenih zahtjeva za nadoknadu isplaćuje se u na žiro-račun korisnika.

**10. OBVEZE KORISNIKA POTORE**

Korisnik bespovratne potpore dužan je o vlastitom trošku istaknuti na vidljivom mjestu informaciju da je za provedbu sudjelovanja na sajmu ostvario bespovratna sredstva Europske unije u skladu sa Uputama za korisnike sredstava: Informiranje i vidljivost projekata financiranih iz strukturnih i Kohezijskog fonda 2007. – 2013.

Prilozi su sastavni dio ovog Javnog poziva:

* Prilog I: Prijavni obrazac JP sajmovi GKPP
* Prilog II: Obrazac ZNS sajmovi GKPP
* Prilog III: Izjava - de minimis potpore
* Prilog IV: Izjava - de minimis potpore u poljoprivrednom sektoru
* Prilog V: Izjava - de minimis potpore u sektoru ribarstva i akvakulture

Prilozi Javnog poziva mogu se preuzeti na službenim web stranicama Grada Korčule [www.korcula.hr](http://www.korcula.hr) i razvojne agencije KORA d.o.o. [www.kora.hr](http://www.kora.hr).

Sve upite i dodatne informacije možete zatražiti putem e-mail-a: [imartinovic@kora.hr](mailto:imartinovic@kora.hr), telefona: 716-544, mobitela: 091 2575 002 ili direktno u Agenciji KORA d.o.o. u uredu na Gradskom bazenu „Gojko Arneri“.

GRADONAČELNIK

Andrija Fabris, ing.

1. Izvor: <http://eur-lex.europa.eu/legal-content/EN/TXT/?uri=uriserv:OJ.L_.2003.124.01.0036.01.ENG> i <http://www.minpo.hr/UserDocsImages/IZRACUN%20MSP.pdf> [↑](#footnote-ref-1)